Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22. i 156/23.), članka 18. Pravilnika o radu te članka 4. Pravilnika o načinu i postupku zapošljavanja u školi raspisuje se:

**NATJEČAJ**

**za radno mjesto**

I. **NASTAVNIK/CA GLAZBENE UMJETNOSTI –** 1 izvršitelj/ica na neodređeno nepuno radno vrijeme, 5 sati ukupnog tjednog radnog vremena.

Mjesto rada: Čabar, Narodnog oslobođenja 5.

**Uvjeti za zasnivanje radnog odnosa:**

Uz opće uvjete za zasnivanje radnog odnosa, sukladno Zakonu o radu, kandidati moraju ispuniti i **posebne uvjete**:

-poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada

-odgovarajuću vrstu i razinu obrazovanja iz članka 105. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22 i 156/23. u daljnjem tekstu: Zakon) te vrstu obrazovanja za nastavnika glazbene umjetnosti propisanu Pravilnikom o stručnoj spremi i pedagoško – psihološkom obrazovanju nastavnika u srednjem školstvu (NN br. 1/96 i 80/99).

**Rok za podnošenje prijava je 8 dana** od dana objave natječaja na mrežnoj stranici i oglasnoj ploči Srednje škole „Vladimir Nazor“ Čabar te mrežnoj stranici i oglasnoj ploči Hrvatskog zavoda za zapošljavanje.

Prijavu je potrebno vlastoručno potpisati.

Uz pisanu i vlastoručno potpisanu prijavu kandidati su obvezni priložiti:

1. Životopis,
2. diplomu odnosno dokaz o stečenoj stručnoj spremi,
3. dokaz o državljanstvu,
4. uvjerenje o radno pravnom statusu iz Hrvatskog zavoda za mirovinsko osiguranje,
5. uvjerenje nadležnog suda da se protiv kandidata ne vodi kazneni postupak ili da je pod istragom za neko od kaznenih djela iz čl. 106. Zakona o odgoju i obrazovanju u osnovnoj i srednjoj školi, ne starije od 6 mjeseci od dana objave natječaja.

Isprave se prilažu u neovjerenoj preslici i ne vraćaju se kandidatu nakon završetka natječajnog postupka.

Kandidat koji bude izabran dužan je dostaviti izvornike ili preslike ovjerene od strane javnog bilježnika traženih isprava prije zaključivanja ugovora o radu.

Pisane prijave s potrebnom dokumentacijom o ispunjavanju uvjeta iz natječaja dostavljaju se poštom ili neposredno na adresu: **Srednja škola „Vladimir Nazor“ Čabar, Narodnog oslobođenja 5., 51306 Čabar** s naznakom **„Natječaj za nastavnika glazbene umjetnosti“.** Nepravodobne i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Sukladno članku 13. stavku 3. Zakona o ravnopravnosti spolova (NN, br. 82/08 i 69/17.) na natječaj se mogu javiti osobe oba spola.

Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17., 98/19., 84/21. i 156/23.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja, <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf> Kandidat koji ostvaruje pravo prednosti pri zapošljavanju prema čl. 48. stavcima 1-3 Zakona o civilnim stradalnicima iz Domovinskog rata (NN br. 84/21.) uz prijavu na natječaj dužan je osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz stavka 1.članka 49. Zakona o civilnim stradalnicima iz Domovinskog rata (NN br. 84/21.) koji su navedeni na sljedećoj poveznici: <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf> Kandidat koji ostvaruje pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13, 152/14, 39/18. i 32/20.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu. Kandidat koji se poziva na pravo prednosti pri zapošljavanju u skladu s člankom 48. f. Zakona o zaštiti vojnih i civilnih invalida rata (NN br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19.) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos.

Kandidat koji je stekao inozemnu obrazovnu kvalifikaciju u inozemstvu dužan je u prijavi na natječaj priložiti rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju i vrednovanju inozemnih obrazovnih kvalifikacija (NN br. 69/22.) te u skladu sa Zakonom o reguliranim profesijama i priznavanju inozemnih stručnih kvalifikacija (NN br. 82/15, 70/19, 47/20. i 123/23.) rješenje Ministarstva znanosti, obrazovanja i mladih o priznavanju inozemne stručne kvalifikacije radi pristupa reguliranoj profesiji.

Za kandidate prijavljene na natječaj koji ispunjavaju uvjete natječaja te čije su prijave pravodobne i potpune provest će se provjera znanja i sposobnosti testiranjem i razgovorom prema odredbama Pravilnika o načinu i postupku zapošljavanja u SŠ „V. Nazor“ Čabar.

Povjerenstvo za vrednovanje kandidata prijavljenih na natječaj (u nastavku teksta: Povjerenstvo) imenuje ravnatelj Srednje škole „Vladimir Nazor“ Čabar.

Povjerenstvo utvrđuje listu kandidata prijavljenih na natječaj koji ispunjavaju formalne uvjete iz natječaja čije su prijave pravodobne i potpune te kandidate s liste upućuje na testiranje i razgovor (intervju).

Kandidati su obvezni pristupiti provjeri znanja i sposobnosti putem testiranja.

Ako kandidat ne pristupi testiranju smatra se da je povukao prijavu na natječaj.

Sadržaj i način testiranja te pravni i drugi izvori za pripremanje kandidata za testiranje bit će objavljeni na mrežnoj stranici Srednje škole „Vladimir Nazor“ Čabar, <https://ss-vnazor-cabar.skole.hr/> u rubrici pod nazivom „NATJEČAJI“, nakon održane 1. sjednice Povjerenstva za vrednovanje kandidata.

Vrijeme i mjesto održavanja testiranja objavit će se najmanje pet dana prije dana određenog za testiranje na mrežnoj stranici Srednje škole „Vladimir Nazor“ Čabar, <https://ss-vnazor-cabar.skole.hr/> u rubrici pod nazivom „NATJEČAJI“.

Poziv kandidata na razgovor (intervju) s Povjerenstvom te vrijeme i mjesto održavanja razgovora s Povjerenstvom s rang listom kandidata koji se pozivaju na razgovor objavit će se na mrežnoj stranici Srednje škole „Vladimir Nazor“ Čabar, <https://ss-vnazor-cabar.skole.hr/> u rubrici pod nazivom „NATJEČAJI“.

O rezultatima natječaja kandidati će biti obaviješteni na mrežnoj stranici Srednje škole „Vladimir Nazor“ Čabar, <https://ss-vnazor-cabar.skole.hr/> u rubrici pod nazivom „NATJEČAJI“ u roku 15 dana od dana donošenja odluke o izboru kandidata, a u slučaju ako se jave kandidati koji se pozivaju na pravo prednosti pri zapošljavanju u skladu s posebnim propisima.

Natječaj je objavljen 20.11.2024. na mrežnoj stranici Srednje škole „Vladimir Nazor“ Čabar, u rubrici pod nazivom „NATJEČAJI“ i na oglasnoj ploči Srednje škole „Vladimir Nazor“ Čabar, te mrežnoj stranici i oglasnoj ploči Hrvatskog zavoda za zapošljavanje 20.11.2024. i traje do 28.11.2024. godine.

Podnošenjem prijave na natječaj kandidat daje izričitu privolu Srednjoj školi „Vladimir Nazor“ Čabar da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (NN, broj 42/18.) Podnošenjem prijave na natječaj kandidat daje privolu Srednjoj školi „Vladimir Nazor“ Čabar da može objaviti na mrežnoj stranici ime, prezime i titulu kandidata natječaja u pozivu za testiranje kandidata, pozivu na razgovor (intervju) s Povjerenstvom, na rang listi o rezultatima natječaja i u obavijesti o izboru kandidata.

RAVNATELJ:

Kristijan Rajšel, prof.

KLASA: 112-02/24-01/13   
URBROJ: 2108-18-01-24-1   
U Čabru, 20. studenog 2024.